CELEX: 32021R1469
Language: el
Date: 2021-09-10 00:00:00
Title: Εκτελεστικός κανονισμός (ΕΕ) 2021/1469 της Επιτροπής της 10ης Σεπτεμβρίου 2021 για την τροποποίηση του εκτελεστικού κανονισμού (ΕΕ) 2020/2235 όσον αφορά την προσθήκη νέου υποδείγματος πιστοποιητικού για τα προϊόντα ζωικής προέλευσης που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος, για την τροποποίηση του εκτελεστικού κανονισμού (ΕΕ) 2021/404 όσον αφορά τον κατάλογο τρίτων χωρών από τις οποίες επιτρέπεται η είσοδος στην Ένωση προϊόντων ζωικής προέλευσης που κατάγονται από την Ένωση και επιστρέφουν στην Ένωση από τρίτη χώρα ή έδαφος και για την τροποποίηση του εκτελεστικού κανονισμού (ΕΕ) 2021/405 όσον αφορά τον κατάλογο τρίτων χωρών ή περιοχών τους από τις οποίες επιτρέπεται η είσοδος στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση και επιστρέφουν στην Ένωση από τρίτη χώρα ή περιοχή της (Κείμενο που παρουσιάζει ενδιαφέρον για τον ΕΟΧ)

13.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/21
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1469 ΤΗΣ ΕΠΙΤΡΟΠΗΣ
         της 10ης Σεπτεμβρίου 2021
         για την τροποποίηση του εκτελεστικού κανονισμού (ΕΕ) 2020/2235 όσον αφορά την προσθήκη νέου υποδείγματος πιστοποιητικού για τα προϊόντα ζωικής προέλευσης που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος, για την τροποποίηση του εκτελεστικού κανονισμού (ΕΕ) 2021/404 όσον αφορά τον κατάλογο τρίτων χωρών από τις οποίες επιτρέπεται η είσοδος στην Ένωση προϊόντων ζωικής προέλευσης που κατάγονται από την Ένωση και επιστρέφουν στην Ένωση από τρίτη χώρα ή έδαφος και για την τροποποίηση του εκτελεστικού κανονισμού (ΕΕ) 2021/405 όσον αφορά τον κατάλογο τρίτων χωρών ή περιοχών τους από τις οποίες επιτρέπεται η είσοδος στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση και επιστρέφουν στην Ένωση από τρίτη χώρα ή περιοχή της
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 230 παράγραφος 1, το άρθρο 238 παράγραφος 3 και το άρθρο 239 παράγραφος 3,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (2), και ιδίως το άρθρο 90 πρώτο εδάφιο στοιχεία α) και ε), το άρθρο 126 παράγραφος 3 και το άρθρο 127 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει κανόνες σχετικά τις νόσους των ζώων που μεταδίδονται στα ζώα ή στον άνθρωπο, συμπεριλαμβανομένων απαιτήσεων για την επίσημη πιστοποίηση της υγείας των ζώων για διάφορες μετακινήσεις ζώων, ζωικού αναπαραγωγικού υλικού και προϊόντων ζωικής προέλευσης, όπως, μεταξύ άλλων, απαιτήσεων για την είσοδο στην Ένωση. Οι εν λόγω απαιτήσεις που αφορούν την είσοδο στην Ένωση ζώντων ζώων, ζωικού αναπαραγωγικού υλικού και προϊόντων ζωικής προέλευσης προσδιορίζονται περαιτέρω στον κατ’ εξουσιοδότηση κανονισμό (ΕΕ) 2020/692 της Επιτροπής (3).
                  
               
                     (2)
                  
                  
                     Ο κανονισμός (ΕΕ) 2017/625 θεσπίζει κανόνες για τη διενέργεια των επίσημων ελέγχων και των άλλων επίσημων δραστηριοτήτων που ασκούνται από τις αρμόδιες αρχές των κρατών μελών, ώστε να εξασφαλίζεται η συμμόρφωση με τους κανόνες που αναφέρονται στο άρθρο 1 παράγραφος 2, στους οποίους περιλαμβάνονται, μεταξύ άλλων, κανόνες σχετικά με την ασφάλεια των τροφίμων σε όλα τα στάδια παραγωγής, μεταποίησης και διανομής, καθώς και απαιτήσεις για την υγεία και την καλή μεταχείριση των ζώων και για τα ζωικά υποπροϊόντα.
                  
               
                     (3)
                  
                  
                     Ο εκτελεστικός κανονισμός (ΕΕ) 2020/2235 της Επιτροπής (4) καθορίζει υποδείγματα πιστοποιητικών υγείας των ζώων/επίσημων πιστοποιητικών καθώς και υποδείγματα επίσημων πιστοποιητικών για την είσοδο στην Ένωση ζώων, προϊόντων ζωικής προέλευσης, σύνθετων προϊόντων, ζωικού αναπαραγωγικού υλικού, ζωικών υποπροϊόντων, φύτρων που προορίζονται για ανθρώπινη κατανάλωση και σπόρων που προορίζονται για την παραγωγή φύτρων για ανθρώπινη κατανάλωση.
                  
               
                     (4)
                  
                  
                     Ωστόσο, ο εκτελεστικός κανονισμός (ΕΕ) 2020/2235 δεν περιλαμβάνει υπόδειγμα πιστοποιητικού που να καλύπτει την είσοδο στην Ένωση των εν λόγω προϊόντων και αγαθών τα οποία κατάγονται από την Ένωση και μετακινούνται προς τρίτη χώρα ή έδαφος, και στη συνέχεια επιστρέφουν στην Ένωση από την εν λόγω τρίτη χώρα ή έδαφος ύστερα από εκφόρτωση, αποθήκευση και επαναφόρτωση. Ως εκ τούτου, είναι αναγκαίο να τροποποιηθεί ο εν λόγω εκτελεστικός κανονισμός για να προβλεφθεί ο εν λόγω τύπος υποδείγματος πιστοποιητικού και να αποφευχθούν αδικαιολόγητες διαταραχές του εμπορίου σε τέτοιες περιπτώσεις.
                  
               
                     (5)
                  
                  
                     Το άρθρο 229 του κανονισμού (ΕΕ) 2016/429 ορίζει ότι τα φορτία ζώων, ζωικού αναπαραγωγικού υλικού και προϊόντων ζωικής προέλευσης που εισέρχονται στην Ένωση πρέπει να προέρχονται από τρίτη χώρα ή έδαφος που έχει καταγραφεί σύμφωνα με το άρθρο 230 παράγραφος 1 του εν λόγω κανονισμού, ή από ζώνη ή διαμέρισμά της.
                  
               
                     (6)
                  
                  
                     Ο κατ’ εξουσιοδότηση κανονισμός (ΕΕ) 2020/692 συμπληρώνει τον κανονισμό (ΕΕ) 2016/429 όσον αφορά τις απαιτήσεις υγείας των ζώων για την είσοδο στην Ένωση φορτίων ζώων, ζωικού αναπαραγωγικού υλικού και προϊόντων ζωικής προέλευσης από τρίτες χώρες ή εδάφη ή ζώνες αυτών, ή διαμερίσματα στην περίπτωση ζώων υδατοκαλλιέργειας. Το άρθρο 3 πρώτο εδάφιο στοιχείο α) του κατ’ εξουσιοδότηση κανονισμού (ΕΕ) 2020/692 προβλέπει ότι επιτρέπεται η είσοδος στην Ένωση φορτίων ζώων, ζωικού αναπαραγωγικού υλικού και προϊόντων ζωικής προέλευσης που εμπίπτουν στο πεδίο εφαρμογής του μόνον εάν προέρχονται από τρίτη χώρα ή έδαφος ή ζώνη ή διαμέρισμα αυτών καταγεγραμμένη/-ο για το συγκεκριμένο είδος ζώων, ζωικού αναπαραγωγικού υλικού και προϊόντων ζωικής προέλευσης, σύμφωνα με τις απαιτήσεις υγείας των ζώων που καθορίζονται στον εν λόγω κατ’ εξουσιοδότηση κανονισμό.
                  
               
                     (7)
                  
                  
                     Ο εκτελεστικός κανονισμός (ΕΕ) 2021/404 της Επιτροπής (5) καταρτίζει καταλόγους τρίτων χωρών, εδαφών ή ζωνών αυτών, ή διαμερισμάτων στην περίπτωση των ζώων υδατοκαλλιέργειας, από τις οποίες/τα οποία επιτρέπεται η είσοδος στην Ένωση των ειδών και κατηγοριών ζώων και των κατηγοριών ζωικού αναπαραγωγικού υλικού και προϊόντων ζωικής προέλευσης που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692.
                  
               
                     (8)
                  
                  
                     Στο παράρτημα XXII του εκτελεστικού κανονισμού (ΕΕ) 2021/404 παρατίθεται ο κατάλογος των τρίτων χωρών από τις οποίες επιτρέπεται η είσοδος στην Ένωση φορτίων ζώων, ζωικού αναπαραγωγικού υλικού ή προϊόντων ζωικής προέλευσης που κατάγονται από την Ένωση και επιστρέφουν στην Ένωση ύστερα από τη μεταφορά τους μέσω τρίτης χώρας ή εδάφους. Το εν λόγω παράρτημα θα πρέπει να τροποποιηθεί ώστε να απαριθμούνται σ’ αυτό οι τρίτες χώρες ή εδάφη από τα οποία επιτρέπεται η είσοδος στην Ένωση φορτίων προϊόντων ζωικής προέλευσης που κατάγονται από την Ένωση τα οποία, ύστερα από αποθήκευση στις εν λόγω τρίτες χώρες ή εδάφη, επιστρέφουν στην Ένωση και να καθοριστούν οι ειδικοί όροι που πρέπει να πληρούνται στις περιπτώσεις αυτές.
                  
               
                     (9)
                  
                  
                     Ο κανονισμός (ΕΕ) 2017/625 προβλέπει επίσης ότι φορτία ορισμένων ζώων και αγαθών επιτρέπεται να εισέρχονται στην Ένωση μόνον από τρίτη χώρα ή περιοχή της που εμφανίζεται στον κατάλογο τον οποίο καταρτίζει η Επιτροπή για τον σκοπό αυτό.
                  
               
                     (10)
                  
                  
                     Ο κατ’ εξουσιοδότηση κανονισμός (ΕΕ) 2019/625 της Επιτροπής (6) συμπληρώνει τον κανονισμό (ΕΕ) 2017/625 όσον αφορά τους όρους για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο από τρίτες χώρες ή περιοχές τους, ώστε να εξασφαλιστεί ότι συμμορφώνονται με τις σχετικές απαιτήσεις που έχουν θεσπιστεί με τους κανόνες του άρθρου 1 παράγραφος 2 στοιχείο α) του κανονισμού (ΕΕ) 2017/625 ή με απαιτήσεις που αναγνωρίζονται ως τουλάχιστον ισοδύναμες.
                  
               
                     (11)
                  
                  
                     Ο εκτελεστικός κανονισμός (ΕΕ) 2021/405 της Επιτροπής (7) θεσπίζει τους καταλόγους τρίτων χωρών ή περιοχών τους από τις οποίες επιτρέπεται η είσοδος στην Ένωση προϊόντων ζωικής προέλευσης και ορισμένων αγαθών, συμπληρώνοντας τους καταλόγους που προβλέπονται στον εκτελεστικό κανονισμό (ΕΕ) 2021/404. Για να επιτραπεί η είσοδος στην Ένωση προϊόντων ζωικής προέλευσης που δεν εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692, ο εκτελεστικός κανονισμός (ΕΕ) 2021/405 θα πρέπει να τροποποιηθεί ώστε να απαριθμεί τις τρίτες χώρες ή περιοχές από τις οποίες επιτρέπεται η είσοδος στην Ένωση φορτίων των εν λόγω προϊόντων ζωικής προέλευσης και ορισμένων αγαθών που κατάγονται από την Ένωση τα οποία, ύστερα από αποθήκευση στις εν λόγω τρίτες χώρες ή περιοχές, επιστρέφουν στην Ένωση και συμμορφώνονται με τους όρους που καθορίζονται στον κατ’ εξουσιοδότηση κανονισμό (ΕΕ) 2019/625.
                  
               
                     (12)
                  
                  
                     Συνεπώς, οι εκτελεστικοί κανονισμοί (ΕΕ) 2020/2235, (ΕΕ) 2021/404 και (ΕΕ) 2021/405 θα πρέπει να τροποποιηθούν αναλόγως.
                  
               
                     (13)
                  
                  
                     Για λόγους ασφάλειας δικαίου, ο παρών κανονισμός θα πρέπει να αρχίσει να ισχύει επειγόντως.
                  
               
                     (14)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2020/2235 τροποποιείται ως εξής:
            
                        1.
                     
                     
                        Μεταξύ του άρθρου 30 και του άρθρου 31 παρεμβάλλεται το ακόλουθο άρθρο 30α:
                        
                           «Άρθρο 30a
                           Υπόδειγμα πιστοποιητικού υγείας των ζώων/επίσημου πιστοποιητικού για την είσοδο στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος
                           Το πιστοποιητικό υγείας των ζώων/επίσημο πιστοποιητικό που αναφέρεται στο άρθρο 1 παράγραφος 3 στοιχείο β) σημείο i), το οποίο χρησιμοποιείται για την είσοδο στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος, αντιστοιχεί στο υπόδειγμα STORAGE-TC-PAO που καταρτίζεται σύμφωνα με το υπόδειγμα που παρατίθεται στο κεφάλαιο 53 του παραρτήματος III.»·
                        
                     
                  
                        2.
                     
                     
                        Το παράρτημα III τροποποιείται σύμφωνα με το παράρτημα I του παρόντος κανονισμού.
                     
                  
         
            Άρθρο 2
            Το παράρτημα XXII του εκτελεστικού κανονισμού (ΕΕ) 2021/404 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Μεταξύ του άρθρου 26 και του άρθρου 27 του εκτελεστικού κανονισμού (ΕΕ) 2021/405 παρεμβάλλεται το ακόλουθο άρθρο 26α:
            
               
                  «Άρθρο 26a
                  Κατάλογος τρίτων χωρών από τις οποίες επιτρέπεται η είσοδος στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση, μετακινούνται σε τρίτη χώρα ή περιοχή της και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή περιοχή
                  Επιτρέπεται η είσοδος στην Ένωση φορτίων προϊόντων ζωικής προέλευσης και ορισμένων αγαθών που κατάγονται από την Ένωση, μετακινούνται σε τρίτη χώρα ή περιοχή της και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή περιοχή της, μόνο αν προέρχονται από τρίτες χώρες ή περιοχές τους από τις οποίες επιτρέπεται η είσοδος στην Ένωση σύμφωνα με το παράρτημα XXII του εκτελεστικού κανονισμού (ΕΕ) 2021/404 και οι οποίες παρατίθενται στον κατάλογο της απόφασης 2011/163/ΕΕ.».
               
            
         
         
            Άρθρο 4
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  ΕΕ L 95 της 7.4.2017, σ. 1.
         
            (3)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
         
            (4)  Εκτελεστικός κανονισμός (ΕΕ) 2020/2235 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων, τα υποδείγματα επίσημων πιστοποιητικών και τα υποδείγματα πιστοποιητικών υγείας των ζώων/επίσημων πιστοποιητικών για την είσοδο στην Ένωση και για τις ενδοενωσιακές μετακινήσεις φορτίων ορισμένων κατηγοριών ζώων και αγαθών και σχετικά με την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ. 599/2004, των εκτελεστικών κανονισμών (ΕΕ) αριθ. 636/2014 και (ΕΕ) 2019/628, της οδηγίας 98/68/ΕΚ και των αποφάσεων 2000/572/ΕΚ, 2003/779/ΕΚ και 2007/240/ΕΚ (ΕΕ L 442 της 30.12.2020, σ. 1).
         
            (5)  Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για την κατάρτιση καταλόγων τρίτων χωρών, εδαφών ή ζωνών αυτών από τις οποίες/τα οποία επιτρέπεται η είσοδος ζώων, ζωικού αναπαραγωγικού υλικού και προϊόντων ζωικής προέλευσης στην Ένωση σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).
         
            (6)  Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).
         
            (7)  Εκτελεστικός κανονισμός (ΕΕ) 2021/405 της Επιτροπής, της 24ης Μαρτίου 2021, σχετικά με τη θέσπιση καταλόγων τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 118).
      
      
         
            ΠΑΡΑΡΤΗΜΑ I
            Το παράρτημα III του εκτελεστικού κανονισμού (ΕΕ) 2020/2235 τροποποιείται ως εξής:
            
                        1.
                     
                     
                        Στον κατάλογο των πιστοποιητικών, προστίθενται νέα κατηγορία μετά την καταχώριση για το πιστοποιητικό «TRANSIT-COMP», με τίτλο «διαμετακόμιση σύνθετων προϊόντων μέσω της Ένωσης σε τρίτη χώρα είτε με άμεση διαμετακόμιση είτε μετά από αποθήκευση στην Ένωση»:
                        
                                    «προϊόντα ζωικής προέλευσης και ορισμένα αγαθά που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος
                                    
                                 
                              
                                    STORAGE-TC PAO
                                 
                                 
                                    Κεφάλαιο 53: Υπόδειγμα πιστοποιητικού υγείας των ζώων/επίσημου πιστοποιητικού για την είσοδο στην Ένωση προϊόντων ζωικής προέλευσης και ορισμένων αγαθών που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος»
                                 
                              
                  
                        2.
                     
                     
                        Μετά το κεφάλαιο 52 προστίθεται στο ακόλουθο κεφάλαιο 53:
                        «ΚΕΦΑΛΑΙΟ 53
                        
                           ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΥΓΕΙΑΣ ΤΩΝ ΖΩΩΝ/ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΓΙΑ ΤΗΝ ΕΙΣΟΔΟ ΣΤΗΝ ΕΝΩΣΗ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ ΚΑΙ ΟΡΙΣΜΕΝΩΝ ΑΓΑΘΡΩΝ ΠΟΥ ΚΑΤΑΓΟΝΤΑΙ ΑΠΟ ΤΗΝ ΕΝΩΣΗ, ΜΕΤΑΚΙΝΟΥΝΤΑΙ ΣΕ ΤΡΙΤΗ ΧΩΡΑ Ή ΕΔΑΦΟΣ ΚΑΙ ΕΠΙΣΤΡΕΦΟΥΝ ΣΤΗΝ ΕΝΩΣΗ ΥΣΤΕΡΑ ΑΠΟ ΕΚΦΟΡΤΩΣΗ, ΑΠΟΘΗΚΕΥΣΗ ΚΑΙ ΕΠΑΝΑΦΟΡΤΩΣΗ ΣΤΗΝ ΕΝ ΛΟΓΩ ΤΡΙΤΗ ΧΩΡΑ Ή ΕΔΑΦΟΣ (ΥΠΟΔΕΙΓΜΑ STORAGE-TC-PAO)
                        
                        
                           
                        
                           
                        
                                    
                                       ΧΩΡΑ
                                    
                                 
                                 
                                    
                                       Υπόδειγμα πιστοποιητικού STORAGE-TC-PAO
                                    
                                 
                              
                                    
                                       Μέρος II: Πιστοποίηση
                                    
                                 
                                 
                                    
                                                
                                                   II.
                                                
                                             
                                             
                                                Υγειονομικές πληροφορίες
                                             
                                          
                                 
                                    
                                       II.α
                                    
                                 
                                 
                                    
                                       Στοιχεία αναφοράς του πιστοποιητικού
                                    
                                 
                                 
                                    
                                       II.β
                                    
                                 
                                 
                                    
                                       Αναφορά IMSOC
                                    
                                 
                              
                                    
                                                
                                                   II.1.
                                                
                                             
                                             
                                                Βεβαίωση δημόσιας υγείας
                                                Ο/Η υπογεγραμμένης/-η επίσημος/-η κτηνίατρος δηλώνω ότι το φορτίο προϊόντων ζωικής προέλευσης ή αγαθών που περιγράφεται στο μέρος I:
                                                
                                                            II.1.1.
                                                         
                                                         
                                                            κατάγεται από την Ένωση και έχει παραχθεί στην Ένωση και πληρούσε τους όρους για διάθεση στην αγορά της Ένωσης, και
                                                         
                                                      
                                                            II.1.2.
                                                         
                                                         
                                                            συσκευάστηκε στην Ένωση και, για προϊόντα ζωικής προέλευσης, επισημάνθηκε στην Ένωση σύμφωνα με το τμήμα I του παραρτήματος II του κανονισμού (ΕΚ) αριθ. 853/2004, και
                                                         
                                                      
                                                            II.1.3.
                                                         
                                                         
                                                            προορίζεται για την Ένωση, και
                                                         
                                                      
                                                            II.1.4.
                                                         
                                                         
                                                            δεν έχει υποστεί επέμβαση ούτε άλλον χειρισμό πέραν της εκφόρτωσης, της αποθήκευσης, της επαναφόρτωσης και της μεταφοράς στ (1)…και, για προϊόντα ζωικής προέλευσης, έχει αποθηκευτεί και μεταφερθεί σύμφωνα με τις σχετικές απαιτήσεις του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου.
                                                         
                                                      
                                          
                                                
                                                   II.2.
                                                
                                             
                                             
                                                Βεβαίωση αποθήκευσης
                                                Ο/Η υπογεγραμμένης/-η επίσημος/-η κτηνίατρος δηλώνω ότι το φορτίο προϊόντων ζωικής προέλευσης ή αγαθών που περιγράφεται στο μέρος I:
                                                
                                                            II.2.1.
                                                         
                                                         
                                                            αποθηκεύτηκε σε εγκεκριμένη/-ες/καταχωρισμένη/-ες εγκατάσταση/-εις, και
                                                         
                                                      
                                                            II.2.2.
                                                         
                                                         
                                                            επαναφορτώθηκε σε εγκεκριμένη/καταχωρισμένη εγκατάσταση υπό την επίβλεψη της αρμόδιας αρχής.
                                                         
                                                      
                                                   Σημειώσεις
                                                
                                                Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως σύμφωνα με το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία της συμφωνίας αποχώρησης, σε συνδυασμό με το παράρτημα 2 του εν λόγω πρωτοκόλλου, για τον σκοπό του παρόντος πιστοποιητικού, οι αναφορές στην Ένωση στο παρόν πιστοποιητικό περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.
                                                Το πιστοποιητικό προορίζεται για την είσοδο στην Ένωση φορτίων προϊόντων που καλύπτονται από τα πιστοποιητικά που προβλέπονται στα άρθρα 8 έως 29 του εκτελεστικού κανονισμού (ΕΕ) 2020/2235 τα οποία κατάγονται από κράτος μέλος της Ένωσης, μετακινούνται σε τρίτη χώρα ή έδαφος που παρατίθεται στον κατάλογο του παραρτήματος XXII του εκτελεστικού κανονισμού (ΕΕ) 2021/404 της Επιτροπής με τον ειδικό όρο «Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από αποθήκευση και επιστρέφουν στην Ένωση από την εν λόγω τρίτη χώρα ή έδαφος ύστερα από εκφόρτωση, αποθήκευση και επαναφόρτωση.
                                                Το πιστοποιητικό υγείας των ζώων/επίσημο πιστοποιητικό συμπληρώνεται σύμφωνα με τις σημειώσεις για τη συμπλήρωση πιστοποιητικών που προβλέπονται στο κεφάλαιο 4 του παραρτήματος I του εκτελεστικού κανονισμού (ΕΕ) 2020/2235.
                                                
                                                   Μέρος I:
                                                
                                                
                                                            Πλαίσιο 1.7
                                                         
                                                         
                                                            :
                                                         
                                                         
                                                            Αναγράψτε το όνομα και τον κωδικό ISO της χώρας όπου παράχθηκαν, παρασκευάστηκαν ή συσκευάστηκαν (επισημάνθηκαν με το αναγνωριστικό σήμα) τα αγαθά.
                                                         
                                                      
                                                   Μέρος II:
                                                
                                                
                                                            
                                                               (1)
                                                            
                                                         
                                                         
                                                            Κωδικός της ζώνης σύμφωνα με τη στήλη 2 του πίνακα που παρατίθεται στο μέρος 1 του παραρτήματος XXII του εκτελεστικού κανονισμού (ΕΕ) 2021/404· μόνο για τις ζώνες που παρατίθεται στον κατάλογο με τον ειδικό όρο «Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από αποθήκευση» στη στήλη 6 του εν λόγω πίνακα.
                                                         
                                                      
                                          
                              
                                     
                                 
                                 
                                    
                                       Επίσημος/-η κτηνίατρος
                                    
                                 
                                 
                                     
                                 
                              
                                     
                                 
                                 
                                    Όνομα (με κεφαλαία)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Ημερομηνία
                                 
                                 
                                    Ιδιότητα και τίτλος
                                 
                                 
                                     
                                 
                                 
                                     
                                 
                              
                                     
                                 
                                 
                                    Σφραγίδα
                                 
                                 
                                    Υπογραφή»
                                 
                                 
                                     
                                 
                                 
                                     
                                 
                              
                  
      
      
         
            ΠΑΡΑΡΤΗΜΑ II
            Το παράρτημα XXII του εκτελεστικού κανονισμού (ΕΕ) 2021/404 τροποποιείται ως εξής:
            
                        1.
                     
                     
                        Στο μέρος 1 οι καταχωρίσεις για το Ηνωμένο Βασίλειο, το Γκέρνζι, τη Νήσο του Μαν και το Τζέρζι αντικαθίστανται από το εξής κείμενο:
                        
                                    «GB
                                    
                                    Ηνωμένο Βασίλειο
                                 
                                 
                                    GB-0
                                 
                                 
                                    Ζώα και ζωικό αναπαραγωγικό υλικό που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692
                                 
                                 
                                     
                                 
                                 
                                    Υποδείγματα πιστοποιητικών για μετακινήσεις εντός της Ένωσης
                                 
                                 
                                    Από κράτος μέλος σε άλλα κράτη μέλη μέσω του Ηνωμένου Βασιλείου ή Εξαρτήσεων του Στέμματος
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Προϊόντα ζωικής προέλευσης και ορισμένα αγαθά που καλύπτονται από τα πιστοποιητικά που καθορίζονται στα άρθρα 8 έως 29 του εκτελεστικού κανονισμού (ΕΕ) 2020/2235
                                 
                                 
                                    STORAGE-TC-PAO
                                 
                                 
                                    Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Γκέρνζι
                                 
                                 
                                    GG-0
                                 
                                 
                                    Ζώα και ζωικό αναπαραγωγικό υλικό που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692
                                 
                                 
                                     
                                 
                                 
                                    Υποδείγματα πιστοποιητικών για μετακινήσεις εντός της Ένωσης
                                 
                                 
                                    Από κράτος μέλος σε άλλα κράτη μέλη μέσω του Ηνωμένου Βασιλείου ή Εξαρτήσεων του Στέμματος
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Προϊόντα ζωικής προέλευσης και ορισμένα αγαθά που καλύπτονται από τα πιστοποιητικά που καθορίζονται στα άρθρα 8 έως 29 του εκτελεστικού κανονισμού (ΕΕ) 2020/2235
                                 
                                 
                                    STORAGE-TC-PAO
                                 
                                 
                                    Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Νήσος του Μαν
                                 
                                 
                                    IM-0
                                 
                                 
                                    Ζώα και ζωικό αναπαραγωγικό υλικό που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692
                                 
                                 
                                     
                                 
                                 
                                    Υποδείγματα πιστοποιητικών για μετακινήσεις εντός της Ένωσης
                                 
                                 
                                    Από κράτος μέλος σε άλλα κράτη μέλη μέσω του Ηνωμένου Βασιλείου ή Εξαρτήσεων του Στέμματος
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Προϊόντα ζωικής προέλευσης και ορισμένα αγαθά που καλύπτονται από τα πιστοποιητικά που καθορίζονται στα άρθρα 8 έως 29 του εκτελεστικού κανονισμού (ΕΕ) 2020/2235
                                 
                                 
                                    STORAGE-TC-PAO
                                 
                                 
                                    Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Τζέρζι
                                 
                                 
                                    JE-0
                                 
                                 
                                    Ζώα και ζωικό αναπαραγωγικό υλικό που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692
                                 
                                 
                                     
                                 
                                 
                                    Υποδείγματα πιστοποιητικών για μετακινήσεις εντός της Ένωσης
                                 
                                 
                                    Από κράτος μέλος σε άλλα κράτη μέλη μέσω του Ηνωμένου Βασιλείου ή Εξαρτήσεων του Στέμματος
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Προϊόντα ζωικής προέλευσης και ορισμένα αγαθά που καλύπτονται από τα πιστοποιητικά που καθορίζονται στα άρθρα 8 έως 29 του εκτελεστικού κανονισμού (ΕΕ) 2020/2235
                                 
                                 
                                    STORAGE-TC-PAO
                                 
                                 
                                    Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση»
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        Στο μέρος 3 μεταξύ της καταχώρισης για τον ειδικό όρο «Από κράτος μέλος σε άλλα κράτη μέλη μέσω του Ηνωμένου Βασιλείου ή των Εξαρτήσεων του Στέμματος» και της καταχώρισης «Aqua – Από τη Ρωσία στη Ρωσία» παρεμβάλλεται η ακόλουθη καταχώριση:
                        
                                    «Φορτία που κατάγονται από την Ένωση, μετακινούνται σε τρίτη χώρα ή έδαφος και επιστρέφουν στην Ένωση ύστερα από εκφόρτωση, αποθήκευση και επαναφόρτωση
                                 
                                 
                                    Επιτρέπεται η είσοδος στην Ένωση φορτίων εμπορευμάτων που αναφέρονται στο μέρος 1 στήλη 4, τα οποία κατάγονται από την Ένωση, μετακινούνται σε ζώνη που αναφέρεται στο μέρος 1 στήλη 2 και στη συνέχεια επιστρέφουν στην Ένωση ύστερα από εκφόρτωση, αποθήκευση και επαναφόρτωση στην εν λόγω τρίτη χώρα ή έδαφος υπό την προϋπόθεση ότι συνοδεύονται από το υπόδειγμα πιστοποιητικού “STORAGE-TC-PAO”, το οποίο καθορίζεται στον εκτελεστικό κανονισμό (ΕΕ) 2020/2235, επιπλέον των εγγράφων που συνοδεύουν το φορτίο για την εξαγωγή του στην τρίτη χώρα ή έδαφος.»